89 



være besaaet med Gyvfugle, men at der dog i et givet Øjeblik 

 vilde vise sig Flokke paa mangfoldige Steder, omtrent som det 

 saa ud hin Oktoberaften, da Christiansborg Slot brændte, og der 

 højt i Luften saas talrige Flokke af Ænder, skinnende gule i 

 Lyset at det mægtige Baal. — Hvor mange, der i det hele trække 

 over en »god« Trækaften, er naturligvis umuligt at bedømme, 

 men naar en saadan Aften flere Timer i Træk Flok efter Flok 

 ustandseligt drage forbi, kan man ikke vel tænke sig andet, end 

 at Tallet ikke falder i Hundreder eller Tusinder, men langt højere 

 oppe. Til andre Tider hører man i Aftenens Løb kun i Ny og 

 Næ en enkelt Flok. Men sikkert er det, at man faar Indtrykket 

 af, at ingen af de Fuglearter, man ellers hører og ser trække, 

 paa nogen Maade naar op til saadanne Masser som Gyvfuglene. 



Trækkets Retning synes altid at være væsentlig den samme, 

 om Foraaret mod Nordøst om Efteraaret mod Sydvest; jeg har 

 dog en enkelt Optegnelse om, at en Del af Fuglene gik mod 

 Nord, andre mere mod Øst. Gyvfuglene synes altid at gaa den 

 lige Vej uden Ophold, medens adskillige andre Fugle f. Eks. Hav- 

 liter og flere Vadefugle tydelig nok ofte flyve i Kreds omkring 

 Lysskæret fra Byen og derved snart høres i en snart i en anden 

 Retning. 



Trækkets Udstrækning i Højde og Bredde. Muligt er 

 det, at den allerstørste Del af Trækket normalt foregaar i saa 

 stor Højde, at vi ikke kunne iagttage det; sikkert er det, at hvad 

 jeg har iagttaget af Trækket gaar overordentlig forskelligt, noget 

 saa højt, at man akkurat kan skelne Lyden, rimeligvis i en Højde 

 af nogle hundrede Meter; andre Gange, særlig i Regn, gaar 

 Trækket saa lavt, at man har Indtrykket af at have Fuglene 

 umiddelbart over Hovedet, ofte næppe 20 M. tilvejrs. Det fore- 

 kommer mig, at i de fleste Tilfælde, hvor man overhovedet hører 

 noget Træk, gaar det ikke særligt højt, vel omkring 30 — 50 M. — 

 Med hvor bred en Front Trækket foregaar, kan man selvfølgelig 

 kun bedømme, hvis man har samtidige Iagttagelser paa mange 

 Steder; naturligvis gaar der ikke nogen særlig Trækvej netop over 

 Haslev; hvad der høres her, kan høres samtidig i en meget stor 

 Del af Landet ikke blot i København, der jo ligger i den direkte 

 Fortsættelse af Fuglenes Rute fra Haslev, men mange andre 

 Steder paa Sjælland og i hvert Tilfælde i store Dele af Jylland, 

 saa Gyvfuglene rykke utvivlsomt frem med en Front, der kan 

 være mindst 100 — 200 Kilometer bred. 



